गोरखपुर, उत्तर प्रदेश/नगर संवाददाताः उत्तर प्रदेश सरकार ने शहीद के परिवारीजन को आर्थिक सहायता के साथ अब और मजबूती देने का फैसला किया है। आज गोरखपुर में कश्मीर में शहीद सीआरपीएफ सब इंस्पेक्टर साहब शुक्ला ने परिवार के लोगों ने भेंट करने के बाद मुख्यमंत्री योगी आदित्यनाथ ने उनको आश्वस्त किया कि उनके परिवार के एक सदस्य को सरकार नौकरी देगी। मुख्यमंत्री योगी आदित्यनाथ ने देश पर जान निछावर करने वाले हर शहीद के परिवार को राज्य सरकार की तरफ से नौकरी देने की योजना पर विचार करने की बात कही है। उन्होंने कहाकि आतंकवाद की लड़ाई किसी जवान या नागरिक के खिलाफ नहीं बल्कि सरकार के खिलाफ है, हमें संगठित होकर इससे लड़ना होगा। शहीद साहब शुक्ला ने इस लड़ाई में अपनी शहादत दी है। जिस गांव का कोई जवान मातृभूमि की सेवा में शहीद हो उस गांव को शहीद के गांव के रूप विकसित कर हम उस शहीद को सम्मान और श्रद्धांजलि देंगे। उसकी स्मृति में बनने वाले स्मारक से नौजवानों में राष्ट्रभक्ति का भाव भी पैदा होगा। कश्मीर में आतंकवादी हमले में शहीद हुए सीआरपीएफ के सब इंस्पेक्टर साहब शुक्ला के परिजनों से मझगांवा स्थित आवास पर उन्होंने शहीद की पत्नी को 6 लाख का चेक सौंपा। सीएम योगी ने शहीद सब इंस्पेक्टर साहब शुक्ला के चित्र पर पुष्प अर्पित कर श्रदांजलि दी। वहीं सीएम योगी ने शहीद के परिवार को हर संभव मदद का भरोसा दिया। इस मौके पर बीजेपी के विधायक और सांसद समेत बड़ी संख्या में ग्रामीण मौजूद थे। श्रीनगर के पंथा चौक पर आतंकी हमले में शहीद हुए साहब लाल शुक्ल के परिजनों से सीएम योगी ने फोन पर स्वयं बात की और उन्हें ढांढ़स बंधाया था। उन्होंने साहब की पत्नी को 20 लाख रुपए और उनके माता-पिता को 5 लाख रुपए की सहायता देने का ऐलान किया था। मुख्यमंत्री ने कहा कि शहीद के परिवार ने जिस दृढ़ता का परिचय दिया है वह भी पूजनीय है। स्कूल चलो अभियान के तहत ड्रेस वितरण अभियान पर मुख्यमंत्री ने कहा कि पूरे जुलाई माह को इससे जोड़ा गया है। प्रदेश के 1.62 लाख विद्यालय के 6 लाख शिक्षक जब 1 करोड़ बच्चों को शिक्षित करेंगे तो हमारा प्रदेश शत प्रतिशत शिक्षित हो जाएगा। हमारा प्रयास है कि कोई बच्चा इससे छूटने न पाए। राज्य सरकार की तरफ से पांच लाख का चेक देने के बाद मुख्यमंत्री आदित्यनाथ कनईल के प्राथमिक विद्यालय स्थित परिसर में ड्रेस, बैग वितरण समारोह को संबोधित कर रहे थे।